**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **02.07.2021 o 10.00h.**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva

Monika Ďurajková - členka predstavenstva

 Silvia Pilková - členka predstavenstva

**Prítomní za dozornú radu:**

**Prítomní za CULTUS Ružinov, a.s.:**

Andrea Kozáková - riaditeľka

Monika Smutná - office manager

**Hostia:** Ing. Martin Patoprstý – vicestarosta MČ Bratislava – Ružinov

 Mgr. Michal Mihálik PhD. – Nosko & Partners

 p.poslanec Strapák – člen doroznej rady Spoločnosti

 p. Uškert - IT Crab

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky.

Program:

1. Kontrola úloh
2. Informácie z Komisie pre kultúru a školstvo
3. Nový server ( prizvaný zástupca spol. IT Crab, p. poslanec Strapák )
4. Zmluva o komplexnom nájme - dodatok
5. Oprava – výmena dverí do malej sály
6. Rozpočet - investície
7. Informácia o prácach na kuchyni
8. Zimný Ružinov
9. Rôzne
10. Termín ďalšieho stretnutia

Keďže neboli návrhy na zmenu ani doplnenie programu, PP dal hlasovať o návrhu programu.

*Hlasovanie:*

*Za: 4*

*Proti: 0*

*Zdržal sa: 0*

Program bol prijatý.

**Bod č. 1. – Kontrola úloh**

PP prešiel otvorené úlohy a konštatoval ich stav.

**Bod č. 2. – Informácia z Komisie pre kultúru a školstvo**

PP uviedol, že sa zúčastnil poslednej Komisie pre kultúru a školstvo MČ Bratislava-Ružinov, pričom členovia komisie poprosili p. Fabiána, aby Spoločnosť predložila

* správu o hospodárení za rok 2019 s upraveným formátovaním a doplneným stĺpcom pri príjmoch týkajúcich sa podujatí o dotácie a sponzorov.
* koncepciu budúceho vývoja Spoločnosti v horizonte nasledovných rokov.

P. Ďurajková povedala, že v rámci budúcej diskusie o vývoji Spoločnosti sa treba zaoberať aj otázkou transformácie spoločnosti z akciovej spoločnosti na napr. príspevkovú alebo rozpočtovú organizáciu. P. Fabián k tomu povedal, že je to určite téma, ktorej sa treba venovať a ju zhodnotiť, keďže inštitucionálna forma má výrazný vplyv na hospodárenie a procesy v spoločnosti, pričom aj akciová spoločnosti aj príspevková organizácia majú svoje výhody a nevýhody.

**Bod. č. 3 – Nový server prizvaný zástupca spol. IT Crab, p. poslanec Strapák**

Osobne bol prítomný zástupca spol. IT Crab p. Uškert, ktorý podrobne informoval o stave servera Spoločnosti CULTUS Ružinov, a.s. Prítomní zvažovali viaceré možnosti zabezpečenia servera, vrátane virtuálneho servera a fyzického servera, vo vzťahu k plánovanej zmene účtovného systému, možnosti prechodu na Windows 365, atď..

Uznesenie: č. 02.07.2021 / 1.*: Predstavenstvo žiada pani riaditeľku o zabezpečenie nového servera – HW aj SW v spolupráci so spol. IT Crab tak, aby spĺňal potreby Spoločnosti na nasledovné minimálne 3 roky.*

Úloha č.: 02.07.2021 / 1.

Zodpovedá: pani riaditeľka (p. Kozáková )

Termín: do 31.08.2021

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

**Bod. č. 4 – Zmluva o komplexnom nájme - dodatok**

P. Fabián a p. Mihálik informovali o situácii s prípravou dodatku k zmluve o komplexnom nájme majetku medzi Spoločnosťou a MČ Bratislava-Ružinov. P. Fabián uviedol, že prijatie dodatku sa predpokladá na septembrovom zasadaní miestneho zastupiteľstva. Vzhľadom na to, že bude dodatok schvaľovaný osobitným zreteľom, je potrebné ho zverejniť minimálne 15 dní pred schválením a tiež treba upraviť v zmysle pripomienok majetkového odboru. Zároveň sa predmetný dodatok premenuje na dodatok č. 2 a uvedie sa, že dodatok č. 6 bol na základe zrejmej chyby očíslovaný nesprávne a bude prečíslovaný na dodatok č. 1.

**Bod. č. 5 – Oprava – výmena dverí do malej sály**

P. Pilková otvorila tému vstupných dverí do Malej sály DK Ružinov, ktoré sú v nevyhovujúcom stave a je potrebné ich opraviť. P. Fabián upozornil, že na danú investíciu nie sú v rozpočte na tento rok alokované zdroje, preto by odporučil najskôr získať predstavu o cene.

Pani Kurhajcová navrhla zvážiť opravu týchto dverí svojpomocne. Ďalší členovia súhlasili s jej návrhom s tým, že tento postup bude závisieť aj od zistenej ceny nových dverí.

Uznesenie: č. 02.07.2021 / 2.*: Predstavenstvo žiada pani riaditeľku o zabezpečenie cenových ponúk na výmenu hlavných dverí malej sály DK Ružinov.*

Úloha č.: 02.07.2021 / 2.

Zodpovedá: pani riaditeľka (p. Kozáková )

Termín: do 16.07.2021

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

**Bod. č. 6 – Rozpočet - investície**

P. Fabián informoval, že v rozpočte MČ Bratislava-Ružinov a v rámci poslednej aktualizácie rozpočtu MČ schválilo 250 000 € na kultúru, ktoré sú určené na krytie investícií do hydroizolovania základov SD Nivy, rekonštrukciu výmenníkovej stanice tepla v DK Ružinov.

Uznesenie: č. 02.07.2021 / 3.*: Predstavenstvo žiada pani riaditeľku o prípravu a zabezpečenie VO na hydroizolovanie základov v SD Nivy a výmenu zastaraného zariadenia vo výmenníkovej stanici v DK Ružinov v zmysle smernice o VO Spoločnosti.*

Termín: do 02.08.2021 – DK Ružinov

Termín: do 27.08.2021 – SD Nivy

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

P. Ďurajková vyžiadala od pani riaditeľky informáciu, akú finančnú sumu dostala Spoločnosť v rámci preplácania miezd za prvú a druhú vlnu Covid od štátu.

**Bod. č. 7 – Informácia o prácach na kuchyni**

K tomuto bodu pani Pilková informovala, že sa prípravné práce dokončujú.

**Bod. č. 8 – Zimný Ružinov**

P. Fabián predstavil materiál týkajúci sa zámeru na vybudovanie korčuliarskej dráhy a príslušnej infraštruktúry v Parku A. Hlinku. P. Ďurajková sa k nasledujúcemu uzneseniu vyjadrila, že zástupcovia Spoločnosti nemajú čo hlasovať o schvaľovaní partnerstva medzi mestskou časťou a predmetnou spoločnosťou vzhľadom na to, že sa nejedná o pozemky v správe Spoločnosti, ale zverené mestskej časti. Spoločnosť bude zabezpečovať len sprievodné aktivity. P. riaditeľka povedala, že navrhovaná forma spolupráce je podobná ako pri iných podujatiach, ktoré predstavenstvo schválilo v minulosti napr. Beer and Grill Fest a ďalšie.

Uznesenie č. 02.07.2021 / 4. :*Predstavenstvo schvaľuje zámer a koncepciu zabezpečenia podujatia - Zimný park podľa priloženého materiálu od agentúry Monarch a žiada p. riaditeľku o vykonanie krokov potrebných na zabezpečenie tohto podujatia.*

Úloha č.: 02.07.2021 / 3.

Zodpovedá: pani riaditeľka (p. Kozáková )

Termín: do 1. polovice mesiaca november 2021

*Hlasovanie:*

*Za:* 3 (p. Fabián, p. Kurhajcová, p. Pilková)

*Proti:* 0

*Zdržal sa:* 1 (p. Ďurajková)

Uznesenie bolo prijaté.

**Bod.č. 9 - Rôzne**

p. Pilková požiadala pani riaditeľku, aby oslovila divadlo LUDUS ohľadne ďalšej spolupráce.

Uznesenie: č. 02.07.2021 / 5.*: Predstavenstvo schvaľuje prenájom priestorov pre spol. Laser Therapy, s.s. v doterajšom rozsahu za cenu 400 € / mesiac bez DPH vrátane energií a bezplatné testovanie zamestnancov CULTUS Ružinov, a. s. a zamestnancov MÚ – MČ Bratislava – Ružinov v rozsahu do 50 testov mesačne na základe zmluvy na dobu neurčitú s výpovednou lehotou 14 dní zo strany ktorejkoľvek zmluvných strán.*

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

P. Ďurajková poprosila pani riaditeľku o informovanie zamestnancov Spoločnosti ako aj zástupcu MČ za to zodpovedného o tejto možnosti.

V rámci diskusie o dlhu spoločnosti AZAD a jej žiadosti o jeho odpustenie skonštatoval p. Fabián, že napriek zjavnému postihnutiu cestovného ruchu pandémiou, nevidí možnosť pristúpiť odpusteniu celého dlhu voči tejto spoločnosti, aj vzhľadom na situáciu s výpadkom príjmov z krátkodobých prenájmov, ktoré Spoločnosť kompenzuje z úspor na strane nákladov. P. Ďurajková namietala, že nájomca už na priestory dostal od Spoločnosti 50% zľavu s tým, že si dlhy so Spoločnosťou vyrovná. Spoločnosť má pohľadávky vo výške desiatok tisíc EUR a nie je podľa nej správne dlhy odpúšťať.

Uznesenie č. 02.07.2021/ 6.: *Predstavenstvo schvaľuje žiadosť o odpustenie nájomného od 01.01.2021 do 31.05.2021 spol. CK AZAD, s.r o v čiastočnom rozsahu a to tak, že znižuje nájomné za predmetné obdobie o 3 500 €.*

*Hlasovanie:*

*Za:* 2 (p. Fabián, p. Pilková)

*Proti:* 2 (p. Ďurajková, p. Kurhajcová)

*Zdržal sa:* 0

Uznesenie bolo prijaté.

Stretnutie predstavenstva opustila p. Kurhajcová.

M & M Jurišta, s.r.o. požiadala o splátkový kalendár na nasledovných 48 mesiacov, čo by predstavovalo približne 100 EUR/mesačne. P. Ďurajková povedala, že nie je v poriadku dávať jednému nájomcovi splátkový kalendár a ďalšiemu nájomcovi odpúšťať dlh. Preto sa hlasovania zdržala.

Uznesenie č. 02.07.2021/ 7.: *Predstavenstvo schvaľuje splátkový kalendár pre M & M Jurišta, s.r.o. vo vzťahu k dlhu v sume 4 116,42 € tak, že bude splácaný počas 24 mesiacov rovnomerne bezúročne.*

*Hlasovanie:*

*Za:* 2 (p. Fabián, p. Pilková)

*Proti:* 0

*Zdržal sa:* 1 (p. Ďurajková)

Uznesenie bolo prijaté.

Uznesenie č. 02.07.2021 / 8.: *Predstavenstvo schvaľuje výšku nájomného pre prenájom dolného vestibulu v DK Ružinov pre spol. Lunex Čadca, s. ro vo výške 400 € / deň pre účely predaja rozličného tovaru.*

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

Uznesenie č. 02.07.2021 / 9.: *Predstavenstvo schvaľuje žiadosť Fredyho Aysiho o bezplatný prenájom priestorov na akciu Shantiloka, pričom časť cvičení zabezpečí bez platenia vstupného.*

*Hlasovanie*

*Za:* 3

*Proti:*  0

*Zdržal sa*: 0

Uznesenie bolo prijaté.

Uznesenie č. 02.07.2021/ 10.: *Predstavenstvo schvaľuje zľavu na nájomnom za Malú sálu na SD Nivy pre cvičenie Terapeutickej jogy pre p. Juraja Gajdoša v sume 25 € / h.*

*Hlasovanie:*

*Za: 3*

*Proti:* 0

*Zdržal sa:* 0

Uznesenie bolo prijaté.

**Bod.č.9 – Termín ďalšieho stretnutia**

Ďalšie stretnutie predstavenstva sa uskutoční 22.07.2021 o 10:00 v DK Ružinov.

PP poďakoval všetkým za účasť na stretnutí predstavenstva a stretnutie ukončil.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 02.07.2021.

Zapísala: Monika Smutná